| Medaljeoversikt |
| --- |
| Konkurrerte for Slovakias flagg Slovakia |
| Bordtennis Bordtennis |
| Paralympiske leker |
| Gull | 2000 Sydney |  TT2  |
| Sølv | 2008 Beijing |  TT2  |
| Bronse | 2012 London |  TT2  |
| Bronse | 2004 Athen |  TT2  |
| VM i bordtennis |
| Gull | 2002 Taipei |  TT2 |
| Sølv | 2002 Taipei |  Lag |
| Sølv | 2010 Sør-Korea |  TT2 |
| Sølv | 2006 Montreux |  TT2 |
| Sølv | 1998 Paris |  TT2 |
| EM i bordtennis |
| Gull | 2009 Genoa |  TT2 |
| Gull | 2007 Kranjska Gora |  TT2 |
| Gull | 2005 Lido di Jesolo |  Lag |
| Gull | 1999 Piešťany |  TT2 |
| Sølv | 2001 Frankfurt |  TT2 |
| Sølv | 1999 Piešťany |  Lag |
| Sølv | 1997 Stockholm |  Lag |

**Alena Kánová** (født 29. mars 1980 i Liptovský Mikuláš) er en slovakisk funksjonshemmet bordtennisspiller og rullestolcurlingspiller. Hun har vunnet både Paralympics, VM og EM som bordtennisspiller, og har 4.-plass fra VM i 2012 som fremste internasjonale meritt i rullestolcurling, der hun har vært *lead* på det slovakiske landslaget siden 2011.

Idrettskarriere
---------------

Kunkelová vant sin første EM-medalje i bordtennis ved EM 1997 i Stockholm, der hun fikk sølv i lag sammen med Mária Pillárová. Året etter fikk hun individuelt sølv ved VM 1998 i Frankrike, der hun tapte finalen for tyske Monica Bartheidel. Ved EM i 1999 fikk hun gull individuelt, og sølv i lagkonkurransen, igjen sammen med Mária Pillárová.

Ved Paralympiske sommerleker 2000 i Sydney vant hun gull, etter å ha slått japanske Satoko Fujiwara i finalen. Hun fikk sølv individuelt ved EM 2001, her tapte hun finalen mot Stephanie Mariage fra Frankrike. I 2002 ble hun verdensmester, da hun vant TT2-klassen ved VM 2002 i Taipei, etter å ha slått Monica Bartheidel 3-0 i finalen. Hun fikk også 2.-plass i lagkonkurransen, klasse 4, sammen med Maria Pillarova.

Hun kom på 3.-plass ved Paralympiske sommerleker 2004, og vant lagkonkurransen ved EM 2005, sammen med Mária Pillárová. Ved VM 2006 kom hun på 2.-plass, her tapte hun for kinesiske Li Qian i finalen. Ved EM 2007 i Kranjska Gora vant hun individuelt gull. 

Ved Paralympiske sommerleker 2008 spilte hun seg igjen fram til finalen, men tapte for Qian Li, og fikk 2.-plass, og ved EM 2009 vant hun TT2-klassen individuelt. Hun møtte Qian Li igjen i finalen i VM 2010 i Gwangju, og tapte denne, slik at hun kom på 2.-plass.

Kunkelová var reserve ved kvalifiseringskonkurransen for VM i rullestolcurling 2011, men Slovakia kom på 6.-plass i kvalifiseringen, og ble ikke kvalifisert til VM 2011. Hun var lead da Slovakia vant kvalifiseringskonkurransen for VM i rullestolcurling 2012, og laget ble dermed kvalifisert til VM 2012. Der spilte de seg fram til bronsefinalen, men tapte denne 4-7 for Kina, og endte på 4.-plass. 

Hun deltok i bordtennis ved Paralympiske sommerleker 2012 i London, og fikk bronse i TT2-klassen. 

Ved VM i rullestolcurling 2013 kom Slovakia på 7.-plass. Hun var igjen lead ved Paralympiske vinterleker 2014 i Sotsji i Russland, der det slovakiske laget kom på 6.-plass.

Referanser
----------

1. ↑  IPTTC - *European Championships 1997 (Table Tennis) Women's results*, besøkt 27. mars 2014.
2. ↑  IPTTC - *World Championships 1998 (Table Tennis) Women's results*, besøkt 27. mars 2014.
3. ↑  IPTTC - *European Championships 1999 (Table Tennis) Women's results*, besøkt 27. mars 2014.
4. ↑  IPTTC - *European Championships 2001 (Table Tennis) Women's results*, besøkt 27. mars 2014.
5. ↑  IPTTC - *World Championships 2002 (Table Tennis) Women's results*
6. ↑  IPTTC - *European Championships 2005 (Table Tennis) Women's results*, besøkt 27. mars 2014.
7. ↑  IPTTC - *World Championships 2006 (Table Tennis) Women's results*, besøkt 27. mars 2014.
8. ↑  IPTTC - *World Championships 2010 (Table Tennis) Women's results*, besøkt 27. mars 2014.

Eksterne lenker
---------------

* Profil hos Slovakias paralympiske komité
* Profil hos WCF
* Profil hos Sotsji 2014 Paralympics Arkivert 20. mars 2014 hos Wayback Machine.